
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 416 


23 ΜαΤου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επέκταση των διατάξεων του Ν. 2470/97 στους εκπαι¬ 
δευτικούς που υπηρετούν στη Δημόσια Π/θμια και 
Δ/θμια Εκπ/ση με σχέση εργασίας ιδιωτικού δικαίου 
αορίστου χρόνου και στους προσωρινούς αναπλη¬ 
ρωτές. 

Παροχή της Εγγύησης του Δημοσίου προς την Εθνική 
Τράπεζα της Ελλάδος για τη χορήγηση κοινοπρακτι- 
κού δανείου ποσού δρχ. 25 δια. στον ΟΑΣΑ . 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Υποχρέωση τήρησης δελτίων παραπόνων από κατα¬ 
στήματα. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2026855/3536/0022 (1) 

Επέκταση των διατάξεων του Ν. 2470/97 στους εκπαι¬ 
δευτικούς που υπηρετούν στη Δημόσια Π/θμια και Δ/ 
θμια Εκπ/ση με σχέση εργασίας ιδιωτικού δικαίου αορί¬ 
στου χρόνου και στους προσωρινούς αναπληρωτές. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚ. ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 24 του Ν. 2470/97 (ΦΕΚ 40/21.3.97 
τ.Α') «Αναμόρφωση μισθολογίου προσωπικού της Δημό¬ 
σιας Διοίκησης και άλλες συναφείς διατάξεις» και της παρ. 
2 του άρθρου 19 του Ν. 1876/90 «Ελεύθερες συλλογικές 
διαπραγματεύσεις και άλλες διατάξεις» {ΦΕΚ 27Α /90). 

2. Των παραγ. 8, 9 και 10 του άρθρου 30, της περίπτω¬ 
σης στ' της παραγράφου 4 του άρθρου 33 και του άρθρου 
36 του Ν. 682/77 (ΦΕΚ 244/1.9.77 τ.Α') «Περί ιδιωτικών 
σχολείων Γενικής Εκπαίδευσης κ.λπ.». 

3. Του άρθρου 9 του Ν. 967/79 (ΦΕΚ 213/11.9.79 τ.Α’) 
«περί τροποποιήσεως και συμπληρώσεως του Ν. 186/75 
κ.λπ.». 

4. Της παρ. 4 του άρθρου 47 του Ν. 1143/81 (ΦΕΚ 80/ 


31.3.81 τ.Α’) «Περί Ειδικής Αγωγής, Επαγγελματικής Εκ- 
παιδεϋσεως κ.λπ.». 

5. Του άρθρου 20 του Ν. 1824/88 (ΦΕΚ 296/30.12.88 
τ.Α’) «Ρύθμιση θεμάτων εκπ/κών και άλλες διατάξεις». 

6. Του άρθρου 17,58 και 62 του Ν. 1566/85 (ΦΕΚ 167/ 
30.9.85 τ.Α’) «Δομή και λειτουργία της Π/θμιας και Δ/ 
θμιας Εκπαίδευσης κ.λπ.». 

7. Της παραγ. 11 του άρθρου 2 του Ν. 2233/94 (ΦΕΚ 
141/31.8.94 τ.Α’) «Ρύθμιση θεμάτων εξετάσεων, μετεγ¬ 
γραφών φοιτητών εξωτερικού κ.λπ.». 

8. Του άρθρου 29Α του Ν. 1558/85 όπως προστέθηκε 
με το άρθρο 27 του Ν. 2081/92 και του άρθρου 1 του Ν. 
2469/97. 

9. Του άρθρου 40 του Ν. 849/78 «Περί παροχής κινή¬ 
τρων κ.λπ.». 

10. Το γεγονός ότι, από την απόφαση αυτή προκαλείται 
συνολική δαπάνη δρχ. 52.922.577.000 για το έτος 1997 η 
οποία θα αντιμετωπιστεί από τις γραμμένες πιστώσεις 
στους ΚΑΕ της κατηγορίας 0300 και ΚΑΕ 2272, των ειδι¬ 
κών φορέων 19-210 και 19-220 του προϋπολογισμού 
χρήσης 1997 του ΥΠΕΠΘ. 

11. Την αριθ. 1107147/1239/0006Α74.10.96 (ΦΕΚ 
922/Β/7.10.96) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών». 

12. Την αριθ. ΔΙΔΚ/φ.44.1/21566/10.10.96 (ΦΕΚ 
932/Β απόφαση του Πρωθυπουργού και Υπουργού Εσω¬ 
τερικών Δημόσιας Διοίκησης και Αποκέντρωσης «Ανά¬ 
θεση αρμοδιοτήτων του Υπουργού Εσωτερικών...», απο¬ 
φασίζουμε: 

Οι διατάξεις των άρθρων 2 και 3, του άρθρου 4 παρ. 1 
και 2 των άρθρων 5,6 και 7 του άρθρου 8 παραγ. 1,2,3,4, 
5 και 6 του άρθρου 9, του άρθρου 10 παραγ. 1 εδάφιο Β' 
και παραγ. 2, 3 και 4 των άρθρων 11, 12, του άρθρου 13 
παραγρ. 1,2,3 και 6 των άρθρων 14 και 17, του άρθρου 18 
παραγ. 8, των άρθρων 19, 20, 22, 23, 24, 25 και 26 του 
άρθρου 27 παραγ. 2, των άρθρων 28, 29, 31 και 33 του Ν. 
2470/97 (ΦΕΚ 40/21.3.97 τ.Α') «Αναμόρφωση μισθολο¬ 
γίου προσωπικού της Δημόσιας Διοίκησης και άλλες συνα¬ 
φείς διατάξεις» επεκτείνονται και έχουν ανάλογη εφαρ¬ 
μογή: 

α) Στους εκπαιδευτικούς που υπηρετούν με σχέση ερ¬ 
γασίας ιδιωτικού δικαίου αορίστου χρόνου στη Δημόσια Π/ 
θμια και Δ/θμιας Εκπ/ση κατ' εφαρμογή των διατάξεων 

του Ν. 682/77, του άρθρου 9 του Ν. 967/79, της παραγ. 4 
του άρθρου 47 του Ν. 1143/81, του άρθρου 20 του Ν. 
1824/88 των άρθρων 58 και 62 του Ν. 1566/85 και της 
παραγ. 11 του άρθρου 2 της Ν. 2233/94. 

β) Στους προσωρινούς αναπληρωτές του άρθρου 17 του 
Ν. 1566/85 στους οποίους καταβάλλονται οι αποδοχές 
του εισαγωγικού Μ.Κ. του κλάδου που ανήκουν ή προσ¬ 
λαμβάνονται, με εξαίρεση εν προκειμένω των άρθρων 5 
και 22 του Ν. 2470/97 και λαμβανομένου υπόψη του χρό¬ 
νου υπηρεσίας για μισθολογική εξέλιξη του άρθρου 17 του 
ίδιου νόμου μόνο για τη χορήγηση επιδόματος χρόνου 
υπηρεσίας. 

Η απόφαση αυτή που ισχύει από 1.1.1997 να δημοσιευ¬ 
τεί στην Εφημερίδα της Κυβερνήσεως. 

Αθήνα, 15 Μαΐου 1997 

ΟΙ ΥΠΟΥΡΓΟΙ 

υφυπουργογ 

ΕΣΩΤΕΡΙΚΟΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΝΑΤΤ. ΜΑΝΤΕΛΗΣ ΝΙΚ. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣ. ΑΡΣΕΝΗΣ 
-♦- 

Αριθ. 2025306/3564/0025 (2) 

Παροχή της Εγγύησης του Δημοσίου προς την Εθνική 

Τράπεζα της Ελλάδος για τη χορήγηση κοινοπρακτικού 

δανείου ποσού δρχ. 25 δισ. στον ΟΑΣΑ. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του Ν. 2322/95 και της παρ. 10 του άρ¬ 
θρου 15 του Ν. 2469/1997. 

2. Τοαριθμ. 12357/ΔΕΚΟ/571/16.4.97 έγγραφο του 
Υπουργείου Εθνικής Οικονομίας. 

3. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 68/31.3.97 με 
την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης του 
Ελληνικού Δημοσίου. 

4. Την απόφαση του Δ.Σ. του ΟΑΣΑ με αριθμ. 86/ 
14.4.97 με την οποία εγκρίνεται η σύναψη του ανωτέρω 
δανείου. 

5. Το από 9.4.97 έγγραφο της Εθνικής Τράπεζας της 
Ελλάδος. 

6. Το αριθ. 2067/14.4.97 έγγραφο του ΟΑΣΑ. 

7. Το σχέδιο της δανειακής σύμβασης. 

8. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α7 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

Παρέχουμε την ανεπιφύλακτη εγγύηση του Ελληνικού 
Δημοσίου σε Όμιλο Δανειστριών Τραπεζών με διαχειρί- 
στρια την Εθνική Τράπεζα της Ελλάδος για την κάλυψη 
των υποχρεώσεων του ΟΑΣΑ που προκύπτουν από το κοι- 
νοπρακτικό δάνειο των 25.000 εκατ. δρχ. που θα χορηγη¬ 
θεί από τον Όμιλο Τραπεζών προς τον ΟΑΣΑ ως δανειο¬ 
λήπτη για επενδυτικές και λειτουργικές δαπάνες την κα¬ 
τανομή των οποίων θα πραγματοποιήσει ο Ο.Α.Σ.Α. 

Η χορήγηση και εξυπηρέτηση του δανείου θα γίνει σύμ¬ 
φωνα με τη δανειακή σύμβαση που θα υπογράφει μεταξύ 


ΟΑΣΑ και Εθνικής Τράπεζας, εκτός από το άρθρο 6.01 
όπου σε περίπτωση πληρωμών με βάση την εγγύηση του 
Ελληνικού Δημοσίου, η σχετική πληρωμή θα θεωρείται ότι 
έγινε κατά την ημέρα που πιστώθηκε ο λογ/σμός του Δια¬ 
χειριστή υπ’ αριθμ. 610001 στην Τράπεζα της Ελλάδος με 
το σχετικό ποσό. 

Από το ποσό του δανείου αυτού ποσό δρχ. 8.000 εκατ. 
θα διατεθεί για τις επενδυτικές δραστηριότητες των 
ΗΣΑΠ. 


Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 


Οι συμμετέχουσες Τράπεζες είναι οι εξής: 

ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Δρχ. 10.800 εκατ. 
ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Δρχ. 4.860 εκατ. 


ΒΑΝΚ ΟΡ ΑΜΕΒ10Α Ν.Τ. και 5.Α. Δρχ. 3.780 εκατ. 
ΝΑΤίΟΝΑί 1ΛΈ3ΤΜΙΝ5ΤΕΡ ΒΑΝΚ Ρ/0 Δρχ. 2.200 εκατ. 
ΙΟΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Δρχ. 1.120 εκατ. 
ΤΡΑΠΕΖΑ ΜΑΚΕΔΟΝΙΑΣ ΘΡΑΚΗΣ Δρχ. 1.120 εκατ. 
ΕΘΝΙΚΗ ΤΡΑΠΕΖΑ ΕΠΕΝΔΥΣΕΩΝ 
ΒΙΟΜΗΧ. ΑΝΑΠΤΥΞΕΩΣ Δρχ. 1.120 εκατ. 


Σύνολο δρχ. 25.000 


Περιληπτικά οι όροι του δανείου είναι οι εξής: 

Ποσό: 25.000 εκατ. δρχ. 

Αποπληρωμή: Με ισόποσες εξαμηνιαίες χρεωλυτικές δό¬ 
σεις της πρώτης καταβλητέας στις 30.6.2002 και της τε¬ 
λευταίας στις 30.6.2005. 

Επιτόκιο: Κυμαινόμενο ίσο με το επιτόκιο ΑΤΗΙΒΟΠ 6 μη¬ 
νών που θα ισχύει δύο ημέρες πριν από την έναρξη κάθε 
περιόδου εκτοκισμού, πλέον περιθωρίου 0,54% και ει¬ 
σφοράς του νόμου 128/75. Σε περίπτωση που, για οποιο- 
δήποτε λόγο δεν έχει καθοριστεί επιτόκιο ΑΤΗΙΒΟΒ 6 μη¬ 
νών 2 ημέρες πριν την έναρξη της περιόδου εκτοκισμού, 
τότε ως επιτόκιο βάσης θα λαμβάνεται ο Μ.Ο., των εκά- 
στοτε κυμαινομένων επιτοκίων των τραπεζών ΕΘΝΙΚΗΣ, 
ΕΜΠΟΡΙΚΗΣ και ΟΙΤΙΒΑΝΚ για πάγιες εγκαταστάσεις, 
μειωμένος κατά 8% (π.χ. για Μ.0.10%, θα ισχύει επιτόκιο 
9,2%). 

ΠΕΡΙΟΔΟΣ ΕΚΤΟΚΙΣΜΟΥ: Πραγματικό εξάμηνο. Η κα¬ 
ταβολή των τόκων θα γίνεται στο τέλος της κάθε περιόδου 
εκτοκισμού. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπερη¬ 
μερίας του δανείου αυτού ή άλλων επιβαρύνσεων και εξό¬ 
δων να καταβάλουμε στις δανείστριες Τράπεζες μέοω της 
διαχειρίστριας ή αυτοτελώς στις δανείστριες Τράπεζες 
μέσα σε δύο (2) μήνες από τη λήξη της εκόστοτε οφειλής 
τα ποσά που προέρχονται από την ανωτέρω αιτία και μετά 
από προηγούμενη βεβαίωση των ποσών αυτών στην αρμό¬ 
δια ΔΟΥ στο λογ/σμό Νο 555 σύμφωνα με τη διάταξη του 
Π. Δ/τος αριθ. 16/89 (ΦΕΚ 6/1989) και τις οδηγίες της 
εγκυκλίου μας αριθ. 98348/2945/8.8.79. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράττει η 
Εθνική Τράπεζα της Ελλάδος και θα την αποδίδει στο Δη¬ 
μόσιο σύμφωνα με το έγγραφό μας 2009593/1391/ 
7.2.96. 

Η απόφαση αυτή να δημοσιευθεϊ στην Εφημερίδα της 
Κυβέρνησε ως. 

Αθήνα, 2 Μαΐου 1997 

Ο ΥΦΥΠΟΥΡΓΟΣ 

νικ. χριςτοδουλακης 
-♦- 

ΑΓΟΡΑΝΟΜΙΚΕΣ ΔΙΑΤΑΞΕΙΣ 


Αριθ. Α4-292 <3) 

ΑΓΟΡΑΝΟΜΙΚΗ ΔΙΑΤΑΞΗ 3 

Υποχρέωση τήρησης δελτίων παραπόνων από κατα¬ 
στήματα. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/85 «Κυβέρνηση και κυβερνητικό όρ¬ 
γανα». 

2. Το Π.Δ. 397/88 «Οργανισμός του Υπ. Εμπορίου» 
όπως τροποποιήθηκε μεταγενέστερα. 

3. Το Π.Δ. 27/96 «Συγχώνευση των Υπ. Τουρισμού, ΒΕΤ 
και Εμπορίου στο Υπ. Ανάπτυξης». 

4. Το Ν.Δ. 136/46 «περί αγορανομικού κώδικα» και ειδι¬ 
κότερα το άρθρο 1.1 .β αυτού. 

5. Την κοινή απόφαση 114/4.10.96 του Πρωθυπουργού 
και Υπ. Ανάπτυξης περί ανάθεσης αρμοδιοτήτων στους 
Υφ. Ανάπτυξης. 

6. Την κωδικοποιημένη 14/89 ΑΔ. 

7. Την ανάγκη προστασίας του καταναλωτικού κοινού 
με την ποιοτική αναβάθμιση των παρεχομένων υπηρεσιών 
από τα καταστήματα ομαδικής εστίασης και αναψυχής. 

8. Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Αρθρο 1 

1. Τα καταστήματα ομαδικής εστίασης και αναψυχής 
(εστιατόρια, ταβέρνες, μπαρ, ζαχαροπλαστεία και λοιπά 
συναφή καταστήματα) υποχρεούνται όπως, σε ειδική 
θήκη τοποθετημένη σε εμφανές μέρος για τους πελότες 
δίπλα στην έξοδο του καταστήματος διαθέτουν έντυπα 
δελτία παραπόνων, σύμφωνα με την παράγραφο 2, για 
χρήση από τους πελάτες του καταστήματος. 

2. Τα δελτία αυτά θα είναι τριπλότυπα αριθμημένα με 
φύλλα διαφορετικών χρωμάτων (λευκού, ανοιχτού πρασί¬ 
νου και ανοιχτού ερυθρού), όπως καθορίζεται στην παρά¬ 
γραφο 5, τύπου καρμπονιζέ και σύμφωνα με το υπόδειγμα 
του παραρτήματος, που αποτελεί αναπόσπαστο τμήμα 
της παρούσας. 

3. Οι υπεύθυνοι των καταστημάτων υποχρεούνται όπως 
διατηρούν ανελλιπώς εφοδιασμένη την ειδική θήκη με 
ικανό αριθμό εντύπων (τουλάχιστον 30). 

Επίσης, σε εμφανές σημείο του τιμοκαταλόγου, θα ανα¬ 


γράφεται στα ελληνικά, αγγλικά, γαλλικά και γερμανικά με 
κεφαλαία γράμματα η ένδειξη: 

«Το κατάστημα υποχρεούται να διαθέτει έντυπα δελτία, 
σε ειδική θήκη δίπλα στην έξοδο, για τη διατύπωση 
οποιοσδήποτε διαμαρτυρίας». 

4. Στη θέση του υποδείγματος που χαρακτηρίζεται με 
τη σήμανση (Προορισμός), θα αναγράφεται στο λευκό 
φύλλο, ότι προορίζεται για την αρμόδια υπηρεσία, στο 
ανοιχτό πράσινο για τον πελάτη, και στο ανοιχτό ερυθρό 
για το κατάστημα, στα ελληνικά, αγγλικά, γαλλικά και γερ¬ 
μανικά. 

Στις θέσεις του υποδείγματος που χαρακτηρίζονται με 
τη σήμανση (Επιχείρηση) και (Παραλήπτρια Υπηρεσία), η 
κάθε επιχείρηση θα εκτυπώνει τα πλήρη στοιχεία (επωνυ¬ 
μία, διεύθυνση) αυτής και της παραλήπτριας Κρατικής Αρ¬ 
χής αντίστοιχα, με την υποχρέωση ο γενικός τίτλος της 
παραλαμβάνουσας Αρχής να αναγράφεται και στις τέσσε¬ 
ρις προαναφερθείσες γλώσσες. 

5. Ως παραλήπτρια κρατική αρχή ορίζεται η αρμόδια πε¬ 
ριφερειακή Υπηρεσία Εμπορίου της Νομαρχιακής Αυτο¬ 
διοίκησης, στη χωρική αρμοδιότητα της οποίας υπάγεται η 
επιχείρηση. 

Ειδικά στα νησιά όπου υπάρχουν Επαρχεία ως παραλή- 
πτρια αρχή ορίζεται το αντίστοιχο Επαρχείο. 

Ο καταγγέλων πελάτης συμπληρώνει το έντυπο και, 
αφού αφήσει το στέλεχος ανοικτού ερυθρού χρώματος 
οτο κατάστημα, κρατάει το φύλλο πρασίνου χρώματος, και 
το άλλο λευκού χρώματος το στέλνει στην παραλήπτρια 
Κρατική Αρχή. 

6. Οι αρμόδιες για θέματα εμπορίου Υπηρεσίες επιλαμ¬ 
βάνονται των παραπόνων των καταναλωτών ενεργώντας 
οι ίδιες ή διαβιβάζοντας αμέσως την καταγγελία στην αρ¬ 
μόδια Κρατική Αρχή (υγειονομική, αστυνομική, εφοριακή, 
κ.λπ) ανάλογα με τη φύση των παραπόνων. 

Όπου παραλήπτρια αρχή είναι το Επαρχείο, αυτό, κάθε 
εβδομάδα, θα ενημερώνει την αρμόδια Νομαρχιακή Υπη¬ 
ρεσία για τις περιπτώσεις εκείνες των οποίων έχει επιλη- 
φθεί. 

7. Τα δελτία καταχωρούνται οε ειδικό πρωτόκολλο στο 
οποίο καταγράφονται και οι ενέργειες που έγιναν μετά την 
λήψη του παραπόνου, καθώς και η δοθείσα απάντηση από 
την επιληφθείσα Κρατική Αρχή. 

Άρθρο 2 

Η παρούσα Α.Δ. που ισχύει σε όλη τη χώρα από 1.6.97, 
να δημοσιευθεϊ στην Εφημερίδα της Κυβερνήσεως και να 
ανακοινωθεί με τον ημερήσιο τύπο. 

Οι παραβάτες της παρούσας τιμωρούνται κατά τις δια¬ 
τάξεις του άρθρου 30 παρ. 15 του ισχύοντος αγορανομι- 
κού κώδικα. 

Αθήνα, 9 Μαΐου 1997 

ο ΥΦΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


[ 1 Ιροορισμος] 

ΦΥ.ννΟ αιλμλρτυριαι 

( ΟΜΡ1 ΑΙΝΤ ΡΟΚΜ / ΙΜΡΚΙΜΕ ϋΕ ΚΕ( ΕΑΜΑΤΙΟΝ 
ΒΕ8€Η\\ ΕΚϋΕΕΟΚΜΙ ΕΑΚ 


ίΙΡΟΙ. ΤΟ /Λ ΛΛΝ [Πιχρίίληπτρια Υτηρκπιυ] 


Στοιχεία επΓ/κφησης'ΈχίαΗΙίϊΗπίίπϊ ίϋβηϋί’ν· Μ^ηίαβ <1ο !' «βΜίϊϋνηκηΐ I ηΐίτη«Ηηκ·ι»Μΐ««η 

[Επιχείρηση! 


ΗμερομηνίαΌίΐΐϊΐ'Πίΐιυπι 


Ονοματεπώνυμο ύΐαμαρττ>ρομκνου/ΓοηιρΓιιπ;ιηι πίίπιο/Νοηι <1ιι Γος 1 :πιι.ιηι, \,ιιηο 
Βε5<:1ι·»θΓ<ΜΐίΓΐΓθΐιάειι 


Διεΐ)θιινσινΛ(ί(ΐΓΰ5$/Α£ΐΓ(:550/Λη«:ΙιηΙι 


Χώρα>·ΤοιιηΐΓ> ; Ρ;ι> ν Ι.αιιιΐ 


Υπηκοόηιτα/ΝιΐίίοΒΗΐΐΐν/'ΝίηοικιΙϊΐβ/ δίααΐϊΐιπϋ,εΙιοηιϊΚειΐ Τωποτηηι αρ ■ Ρ38$ρο« ηο 

ΚώΐϊοραίίηιιηιηιΟΓ 


ΔΙΑΜΑΡΤΥΡΙΑ ΟΟΜΡ1.ΛΙΝΤ / Κ1ΧΤΛΜΑ ί1< >Ν/ ΙίΙΔίΊΡΥΙ^ΚΟΓ: 


(Υπογραφ ή/δί^πΗίιΐΓβ/Ε’ηίβΓδοΗπΛ) 

* 

-Τα στοιχεία χρειάζονται -μα την ενημέρωσή σας σχετικά με την πορεία της διαμαρτυρίας σας. 

-Ραία Γοςιητετί Γογ υοιιγ ευϋεεςιιεηΐ ίηΓοτηιηΐιοη ίο (Γιο ΓοΠο\ν-ιιρ οΙ >όιιγ τοιηρίαιηΙ 
-Κεηχείιμιεηιεηΐϊ ιΙεΓηαηάεε ροιιτ νοιτε ιηΓοΓπιαΙιοιι εη 5ΐιίιε. 

-Ιίιτε ΡεΓδοηηϋεη \νεπ3εη νεΓίιιπιμ. άηηιίΐ 5 ίε ύίχτ άεπ τνειίετεη νετΙοιιΓ ΙΓιγογ ΒεκΤ^εΓάο ιιιΓοιηιιεη 

«είδε η 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















